בורנה בוי

דמיני אבונולווה אוגולו (באנגלית: Damini Ebunoluwa Ogulu; נולד ב-2 ביולי 1991), הידוע בשם הבמה בורנה בוי (Burna Boy), הוא זמר-יוצר, ראפר ורקדן ניגרי. הוא אחד מהאמנים האפריקאים הגדולים והמצליחים ביותר.<ref>{{Cite web|url=https://www.theatlantic.com/entertainment/archive/2019/07/burna-boy-african-giant-bombastic-nigerian-pop/594610/|title=The 'African Giant Challenging Musical Boundaries|website=theatlantic.com|accessdate=December 27, 2020|archive-date=2019-09-04|archive-url=https://web.archive.org/web/20190904094849/https://www.theatlantic.com/entertainment/archive/2019/07/burna-boy-african-giant-bombastic-nigerian-pop/594610/|url-status=live}}</ref>

 ביוגרפיה 
דמיני אבונולווה אוגלו נולד בפורט הרקורט שבניגריה. אימו עבדה כמתרגמת שפות ואביו ניהל חברת ריתוך. אוגולו גדל בדרום ניגריה והחל ליצור ביטים משלו באמצעות FL Studio בגיל צעיר. הוא זכה לפרסום לראשונה ב-2012 כשהוציא את השיר "Like to Party", הסינגל המוביל מתוך אלבום הבכורה שלו. האלבום, L.I.F.E, יצא לאור באוגוסט 2013. הוא הגיע למקום השביעי במצעד אלבומי הרגאיי של בילבורד והועמד לפרסי הבידור של ניגריה 2014 בקטגוריית אלבום השנה.

ב-2018, לאחר חתימה בחברת התקליטים אטלנטיק רקורדס הוציא את אלבומו השלישי, Outside. מתוך האלבום הפך ללהיט הסינגל "Ye", שזכה לשבחים ודורג בדירוגי סוף השנה של שנת 2018 מטעם מגזינים שונים. האלבום עצמו קיבל ביקורות חיוביות וזכה באלבום השנה בפרסי הבידור של ניגריה לשנת 2018.

ביולי 2019 יצא אלבומו הרביעי, African Giant. האלבום היה לאלבומו הראשון שנכנס למצעד הבילבורד 200 והוא זכה לשבחים ממבקרי המוזיקה, שדירגו אותו במיקומים גבוהים בסיכומי סוף השנה. בהמשך, הועמד האלבום לקטגוריית "אלבום העולם הטוב ביותר" בטקס פרסי גראמי ה-62. באותה השנה, התארח לצד אד שירן בשירו של סטורמזי, "Own It", שהגיע למקום הראשון במצעד הסינגלים הבריטי.

ב-26 ביוני 2020 יצא הסינגל המוביל מתוך אלבומו החמישי, "Wonderful". אלבומו החמישי, Twice as Tall, יצא לאור ב-14 באוגוסט 2020. האלבום הגיע לצמרת מצעד אלבומי העולם של בילבורד וזכה לשבחים רבים ממבקרי המוזיקה. האלבום העניק לבורנה בוי את פרס גראמי הראשון שלו, כשהאלבום זכה בקטגוריית "אלבום העולם הטוב ביותר" בטקס פרסי גראמי ה-63.

ב-13 במאי 2022 הוציא את הסינגל המוביל מתוך אלבומו השישי, "Last Last", שהיה לשירו הראשון כאמן מוביל שנכנס למצעד הבילבורד הוט 100. ב-8 ביולי, יצא אלבומו השישי, Love, Damini. האלבום הגיע למקום השני במצעד האלבומים הבריטי ולמקום ה-14 במצעד הבילבורד 200, המיקומים הגבוהים ביותר אליהם הגיע בורנה בוי במצעדים אלו בהתאמה.

ב-20 ביולי 2023 הוציא את הסינגל "Talibans II" עם ביירון מסיה. ב-27 ביולי הוציא את הסינגל "Big 7". ב-24 באוגוסט הוציא את אלבומו השביעי, .

 אמנות 
בורנה בוי מתאר את המוזיקה שלו כמו פיוז'ן אפריקאי, ז'אנר שמשלב אפרוביט, דאנסהול, רגאיי, היפ הופ ו-R&B. אוגוסט בראון מהעיתון האמריקאי לוס אנג'לס טיימס, אמר כי המוזיקה של בורנה בוי הוא "פיקח ומודרני אך לא מוסח על ידי מהלכי הצלבה ברורים".

 דיסקוגרפיה 
 אלבומי אולפן 
 2013: L.I.F.E 2015: On a Spaceship 2018: Outside 2019: African Giant 2020: Twice as Tall 2022: Love, Damini 2023: 

 מיקסטייפים 
 2011: Burn Notice 2012: Burn Identity מיני-אלבומים 
 2016: Redemption 2019: Steel & Cooper'' (בשיתוף פעולה עם DJDS )

פרסים ומועמדויות

קישורים חיצוניים

הערות שוליים 

אמנים הידועים בשם במה
זמרים ניגרים
זוכי פרס המוזיקה של MTV אירופה
זוכי פרס גראמי
אמני אטלנטיק רקורדס
ראפרים ניגרים
רקדנים
זמרים-יוצרים
ניגרים שנולדו ב-1991